CELEX: C2004/262/33
Language: et
Date: 2004-10-23 00:00:00
Title: Kohtuasi C-353/04: Eelotsusetaotlus, mille esitas Bundesfinanzhof 22. juuli 2004. aasta määrusega kohtuasjas Nowaco Germany v. Hauptzollamt Hamburg-Jonas

23.10.2004   
            
            
               ET
            
            
               Euroopa Liidu Teataja
            
            
               C 262/19
            
         Eelotsusetaotlus, mille esitas Bundesfinanzhof 22. juuli 2004. aasta määrusega kohtuasjas Nowaco Germany v. Hauptzollamt Hamburg-Jonas
   (Kohtuasi C-353/04)
   (2004/C 262/33)
   Euroopa Ühenduste Kohus on saanud Bundesfinanzhof'i 22. juuli 2004. aasta määrusega otsustatud eelotsusetaotluse kohtuasjas Nowaco Germany v. Hauptzollamt Hamburg-Jonas, mis saabus kohtukantseleisse 16. augustil 2004.
   Bundesfinanzhof küsib Euroopa Kohtult eelotsust järgmistes küsimustes:
   
               1.
            
            
               Kas komisjoni 5. juuni 1991. aasta määruse (EMÜ) nr 1538/91, millega kehtestatakse määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad, alusel on võimalik tuvastada kauba, mille eksporditollimaksude tagasimaksmist taotletakse, standardset turustuskvaliteeti?
            
         
               2.
            
            
               Juhul, kui vastus esimesele küsimusele on jaatav, siis
               
                           a)
                        
                        
                           kas juhul, kui soovitakse tuvastada, et kas kaup, mille eksporditollimaksude tagasimaksmist taotletakse, vastab standardsele turustuskvaliteedile kohaldatakse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, artiklit 70?
                        
                     
                           b)
                        
                        
                           kas nõukogu määruse (EMÜ) nr 2931/92 artikli 70 lõike 1 eeldust ühtse kvaliteedi kohta kohaldatakse ka juhul, kui on uuritud ainult ühte kaubaproovi, samas kui vastavalt kehtivatele ühenduse õiguse sätetele on kaubadefektid teatud hulga ulatuses lubatud ning vastavalt millele eeldatakse ja on järelikult selgesõnaliselt nõutud teatud miinimumarvu kaubaproovide füüsilist uurimist eesmärgiga teha kindlaks, kas eelpool mainitud lubatud kaubadefektide määra nõuet on järgitud?
                        
                     
         
               3.
            
            
               Juhul, kui vastus teise küsimuse nii punktile a) kui ka punktile b) on jaatav, siis
               Kuidas rakendatakse ühtse kvaliteedi põhimõtet juhul, kui eksporditavast kaubast võetakse mitu kaubaproovi, mille kohta tehakse üks tollideklaratsioon, ning kui üks osa kaubaproovidest kinnitab kauba nõuetele ja standardsele turustuskvaliteedile vastavust ning teine osa vastupidist?